钦定古今图书集成/明伦汇编/氏族典/第133卷 > 《廖用贤尚友录》 > 荀隐
## 钦定古今图书集成/明伦汇编/氏族典/第133卷 > 《廖用贤尚友录》 > 荀隐

按《世说新语》：荀鸣鹤、陆士龙二人未相识，俱会张茂
先坐。张令其语，以其并有大才，可勿作常语。陆举手
曰：“云间陆士龙。”荀答曰：“日下荀鸣鹤。”陆曰：“既开青云，
睹白雉，何不张尔弓，布尔矢？”荀答曰：“本谓云龙骙骙，
定是山鹿野麋，兽弱弩彊，是以发迟。”张抚掌大笑。〈注〉
隐字鸣鹤，颍川人。历太子舍人、廷尉平。早卒。